pythainlp/thai_wikipedia_clean_20230101 huggingface dataset:
คำมั่นสัญญาระดับชาติในปารีสเท่ากับอุณหภูมิโลกที่เพิ่มขึ้น 3 องศาเซลเซียสตามที่นักวิทยาศาสตร์ภูมิอากาศระบุ โดยผู้เจรจาในปารีสได้พยายามทำให้สิ่งนี้ลดลงถึง 2 องศาเซลเซียส แต่ถึงแม้ตัวเลขที่ต่ำกว่านี้อาจ "... เป็นภัยพิบัติสำหรับกรุงเทพฯ" ซึ่งบังคับให้มีการละทิ้งเมืองภายใน พ.ศ. 2743 อย่างช้าที่สุด และภายใน พ.ศ. 2588–2613 อย่างเร็วที่สุด ในบทความที่ตีพิมพ์เมื่อวันที่ 1 มีนาคม พ.ศ. 2559 นักวิจัยด้านสภาพภูมิอากาศ เจมส์ แฮนเซน และมากิโกะ ซาโต ระบุว่า "เขตร้อน...ในฤดูร้อนกำลังตกอยู่ในอันตราย ที่จะไม่สามารถอยู่อาศัยได้จริงภายในสิ้นคริสต์ศตวรรษนี้ หากการปล่อยเชื้อเพลิงฟอสซิลในเชิงธุรกิจยังคงดำเนินต่อไป..." โดยใน พ.ศ. 2558 กรุงเทพมหานครมีอุณหภูมิเฉลี่ย 29.6 องศาเซลเซียส ซึ่งสูงกว่าปกติ 1.6 องศาเซลเซียส
ในเดือนพฤศจิกายน พ.ศ. 2562 มูลนิธินิเวศวิทยาสากล (FEU) ซึ่งเป็นองค์การนอกภาครัฐด้านสิ่งแวดล้อมระดับโลกที่ตั้งอยู่ในบัวโนสไอเรส ได้เผยแพร่การประเมินคำมั่นสัญญาด้านสภาพภูมิอากาศของประเทศ โดยตัดสินว่าการมีส่วนร่วมในระดับประเทศของไทย "ไม่เพียงพอ" ในความตกลงปารีส ประเทศไทยให้คำมั่นว่าจะลดการปล่อยก๊าซคาร์บอนลง 20 เปอร์เซ็นต์ซึ่งต่ำกว่าการปล่อยก๊าซแบบ "ทุกอย่างเป็นปกติ" (BAU) ที่คาดการณ์ไว้ โดยใช้การปล่อยมลพิษใน พ.ศ. 2548 เป็นพื้นฐานภายใน พ.ศ. 2573 รวมทั้งลดลงอีก 5 เปอร์เซ็นต์โดยขึ้นอยู่กับการได้รับความช่วยเหลือจากประเทศที่พัฒนาแล้ว ในทางตรงกันข้าม มูลนิธินิเวศวิทยาสากลคำนวณว่าการลดการปล่อยก๊าซเรือนกระจกของไทยลง 20 เปอร์เซ็นต์ภายใน พ.ศ. 2573 จะทำให้การปล่อยก๊าซเรือนกระจกเพิ่มขึ้น 39 เปอร์เซ็นต์จาก พ.ศ. 2556 การประเมินของมูลนิธินิเวศวิทยาสากลได้ตัดสินว่าคำมั่นสัญญาของทุกประเทศในอาเซียนนั้นไม่เพียงพอ: ซึ่งพม่าไม่ได้กำหนดเป้าหมายการลดการปล่อย ส่วนกัมพูชาและลาวจะไม่ยอมลดหย่อนใด ๆ เว้นแต่จะได้รับความช่วยเหลือจากนานาชาติ ขณะที่บรูไนและฟิลิปปินส์ยังมีประกาศแผนสนับสนุนในระดับประเทศอย่างมุ่งมั่นใน พ.ศ. 2562 รายงานของมูลนิธินิเวศวิทยาสากลนั้นตรงกันข้ามกับคำบรรยายของนายกรัฐมนตรีไทยและประธานสมาคมประชาชาติแห่งเอเชียตะวันออกเฉียงใต้ ประยุทธ์ จันทร์โอชา ในการประชุมสุดยอดว่าด้วยการดำเนินการด้านสภาพภูมิอากาศ ค.ศ. 2019 เมื่อเดือนกันยายน พ.ศ. 2562 โดยเขาอ้างว่าภูมิภาคนี้ได้ลดการใช้พลังงานลง 22 เปอร์เซ็นต์เมื่อเทียบกับ พ.ศ. 2548
ระดับน้ำทะเลที่สูงขึ้น.
กรมทรัพยากรทางทะเลและชายฝั่งของรัฐบาลไทย (DMCR) ได้คำนวณว่าการกัดเซาะทำให้ประเทศสูญเสียพื้นที่ชายฝั่ง 30 ตร.กม.ของทุกปี สำนักงานนโยบายและแผนทรัพยากรธรรมชาติและสิ่งแวดล้อมคาดการณ์ว่าระดับน้ำทะเลจะสูงขึ้นหนึ่งเมตรในอีก 40 ถึง 100 ปีข้างหน้า ซึ่งส่งผลกระทบต่อพื้นที่ชายฝั่งอย่างน้อย 3,200 ตร.กม. โดยมีมูลค่าความเสียหายต่อประเทศไทยถึงสามพันล้านบาท ส่วนที่ได้รับผลกระทบโดยตรงคือ 17 เปอร์เซ็นต์ของประชากรไทย ซึ่งมีมากกว่า 11 ล้านคน
พื้นดินใต้กรุงเทพมหานครกำลังจมประมาณสามเซนติเมตรต่อปี จากการสร้างขึ้นบนที่ราบตะกอนน้ำพาของดินเหนียวอ่อน การทรุดตัวได้รุนแรงขึ้นจากการสูบน้ำบาดาลมากเกินไปโดยอุตสาหกรรม และโดยน้ำหนักของอาคารขนาดใหญ่ จากข้อมูลของสภาปฏิรูปแห่งชาติของประเทศไทย (NRC) หากไม่มีการดำเนินการอย่างเร่งด่วน กรุงเทพมหานครอาจจมอยู่ใต้น้ำภายใน พ.ศ. 2573 อันเนื่องมาจากการรวมกันของระดับน้ำทะเลที่สูงขึ้น, การสกัดน้ำบาดาล และน้ำหนักของอาคารในเมือง แม้ว่าผู้เชี่ยวชาญจะเตือนรัฐบาลไทยเป็นประจำว่าชายฝั่งทะเลของประเทศไทยและกรุงเทพมหานคร กำลังเผชิญกับภัยพิบัติน้ำท่วมต่อเนื่องเช่นเดียวกับอุทกภัยในประเทศไทย พ.ศ. 2554 โดยนักวิจารณ์โต้แย้งว่ารัฐบาลกำลังดำเนินการช้าเกินไปที่จะจัดการกับผลกระทบของการเปลี่ยนแปลงสภาพภูมิอากาศ
ศีล ๒๒๗
ทะเลสาบลังกีเว
ลิขิตรัก ข้ามเวลา
"ระวังสับสนกับซีรีส์: ลิขิตรักข้ามเวลา"
ลิขิตรัก ข้ามเวลา (; ฮันกึล: 시월애; ฮันจา: 時越愛; อาร์อาร์: Siworae; คำแปล: "ความรักอยู่เหนือกาลเวลา") ภาพยนตร์เกาหลีในแนวรักโรแมนติกแฟนตาซี ออกฉายในปี ค.ศ. 2000
ซัง-ฮุล สถาปนิกหนุ่มได้ย้ายเข้ามาอยู่ในบ้านหลังหนึ่งริมทะเล ที่ชื่อว่า "อิล มาเร" บ้านหลังนี้เคยเป็นบ้านของป้าซัง-ฮุลมาก่อน จึงไม่มีใครเคยย้ายเข้ามาอยู่ก่อนหน้านี้ แต่แล้วเขาก็ต้องแปลกใจ เมื่อเปิดดูในตู้จดหมายหน้าบ้าน พบจดหมายฉบับหนึ่งลงในปี ค.ศ. 1999 ลงชื่อว่า อึน-จู ซัง-ฮุลคิดว่านี่เป็นการล้อเล่น เพาะว่าห้วงเวลาที่เขาอยู่นั้นคือปี ค.ศ. 1997
วันหนึ่งซัง-ฮุล ได้รับลูกสุนัขหลงทางมา และทำให้เขาเริ่มเข้าใจในจดหมายของอึน-จู เหตุการณ์ประหลาดทำให้ทั้งคู่พบว่า ตู้จดหมายบ้านอิล มาเร เป็นรอยต่อระหว่างช่วงเวลา ทว่าทั้งคู่ไม่อาจพบกันในจุดร่วมเวลาเดียวกันได้ แม้จะมีใจให้กันก็ตาม
การสร้างและความสำเร็จ.
คำว่า "Il Mare" เป็นภาษาอิตาเลียนแปลว่า "ทะเล" อันสื่อหมายถึง สถานที่เกิดเหตุในเรื่อง โดยภาพยนตร์ถ่ายทำที่เกาะคังฮวา และเกาะเชจู ทางตอนใต้ของคาบสมุทรเกาหลี
ภาพยนตร์เมื่อออกฉายประสบความสำเร็จมาก และเป็นภาพยนตร์ที่สร้างชื่อเสียงให้กับจวน จี-ฮุน จนทางบริษัทวอร์เนอร์บราเธอร์สของฮอลลีวูดขอซื้อลิขสิทธิ์ไปสร้างใหม่ในชื่อ "The Lake House" ออกฉายในปี ค.ศ. 2006 นำแสดงโดย คีอานู รีฟส์ และแซนดรา บูลล็อก
Il Mare
ปัญหาสิ่งแวดล้อมในประเทศอินเดีย
มีปัญหาสิ่งแวดล้อมในประเทศอินเดียหลายด้าน ทั้งมลพิษทางอากาศ, มลพิษทางน้ำ, ขยะ และมลพิษของสภาพแวดล้อมทางธรรมชาติ ต่างเป็นปัญหาที่ท้าทายทั้งหมดของประเทศอินเดีย สถานการณ์เลวร้ายเหล่านี้เคยเกิดขึ้นระหว่างปี ค.ศ. 1947 ไปจนถึง 1995 ต่อมา ได้มีการเก็บรวบรวมข้อมูลและการศึกษาการประเมินสภาพแวดล้อมของผู้เชี่ยวชาญแห่งธนาคารโลกระหว่างปี ค.ศ. 1995 จนถึง 2010 โดยมีการเผยว่า อินเดียเป็นหนึ่งในประเทศที่มีการพัฒนาในการแก้ไขปัญหาสิ่งแวดล้อมและการปรับปรุงคุณภาพสิ่งแวดล้อมได้เร็วที่สุดในโลก ประเทศอินเดียยังมีเวลาที่ยาวนานในการเข้าถึงคุณภาพของสิ่งแวดล้อมเช่นเดียวกับความสุขของผู้คนในเศรษฐกิจที่ได้พัฒนาแล้ว และมลพิษที่เหลืออยู่ยังคงเป็นสิ่งท้าทายสำคัญของประเทศอินเดีย
ทั้งนี้ ปัญหาสิ่งแวดล้อมเป็นหนึ่งในสาเหตุหลักของการเกิดโรค, ปัญหาสุขภาพ และผลกระทบต่อการดำรงชีวิตในระยะยาวสำหรับประเทศอินเดีย
ในคัมภีร์ธรรมศาสตร์ยัชนวัลย์ของอินเดีย ได้มีข้อเสนอแนะที่ได้รับการเขียนขึ้นก่อนศตวรรษที่ 5 ถึงการห้ามตัดต้นไม้และการลงโทษที่กำหนดไว้สำหรับการกระทำดังกล่าว ส่วนอรรถศาสตราของโกติลยา ซึ่งเขียนในสมัยโมริยะ ได้มีการย้ำถึงความจำเป็นในการบริหารงานป่าไม้ รวมถึงเมื่อครั้งที่พระเจ้าอโศกเสด็จทางไกล ได้มีการสร้างเสาอโศกที่แสดงให้เห็นถึงพระวิสัยทัศน์ของพระองค์ เกี่ยวกับการรักษาสิ่งแวดล้อมและความหลากหลายทางชีวภาพ
ฟ้าลั่นจูเนียร์ เกษตรพัฒนา
ฟูมิ นิไกโด
ฟูมิ นิไกโด  เป็น นักแสดงญี่ปุ่น และนางแบบ
เธอเริ่มต้นการเป็นนางแบบในเมืองนาฮะ จังหวัดโอกินาวะ และในปี 2009 เธอแสดงภาพยนตร์เรื่องแรก เรื่อง "Toad's Oil" กำกับโดยโคจิ ยากูโช
เธอและโชตะ โซเมตานิได้รับ รางวัล "Premio Marcello Mastroianni" Best Young Actor and Actress Award จากเรื่อง Himizu ที่กำกับโดยไซอน โซโนะ
เมดิเตอร์เรเนียนเกมส์ 1967
เมดิเตอร์เรเนียนเกมส์ 1967  การแข่งขันนี้จัดขึ้นที่ตูนิส, ประเทศตูนิเซีย มี 11 ประเทศที่เข้าแข่งขันใน 14 ชนิดกีฬา
คริส นิคอลล์
คริสโตเฟอร์ จอห์น "คริส" นิคอลล์  เกิดเมื่อวันที่ 12 ตุลาคม พ.ศ. 2489 เป็นนักฟุตบอลชาวอังกฤษที่เล่นให้กับฟุตบอลทีมชาติไอร์แลนด์เหนือ เขาเล่นให้กับสโมสรฟุตบอลอังกฤษ 7 สโมสร รวมถึงแอสตันวิลลาและเซาแทมป์ตัน
ในการแข่งขันดิวิชัน 1 ระหว่างเลสเตอร์ซิตีกับแอสตันวิลลาในปี พ.ศ. 2519 เขาทำประตู 4 ประตู (สองในสี่ลูกนั้นเป็นการทำประตูตัวเอง) ซึ่งในนัดนั้นเสมอกัน 2-2
อัสมีร์ เบกอวิช
อัสมีร์ เบกอวิช (, ; เกิด 20 มิถุนายน ค.ศ. 1987) เป็นนักฟุตบอลชาวบอสเนีย ปัจจุบันในตำแหน่งผู้รักษาประตูให้แก่เอฟเวอร์ตัน และทีมชาติบอสเนียและเฮอร์เซโกวีนา
เบเกอวิช เป็นเจ้าของสถิติที่บันทึกลงในหนังสือกินเนสว่าเป็นผู้รักษาประตูที่ยิงประตูได้ไกลที่สุดในโลก ในพรีเมียร์ลีก ฤดูกาล 2013–14 ในวันที่ 2 พฤศจิกายน ค.ศ. 2013 ที่สโตกซิตีพบกับ เซาแทมป์ตัน ในวินาทีการแข่งขันที่ 13 เมื่อเป็นผู้ยิงเปิดลูกจากหน้าประตูตัวเอง แต่ลูกฟุตบอลได้เด้งกระดอนพื้น 2 ครั้ง ก่อนที่จะย้อยข้ามศีรษะของ อาเธอร์ โบรุก ผู้รักษาประตูของเซาแทมป์ตันเข้าประตูไปอย่างน่าเหลือเชื่อ เป็นระยะทางกว่า 91.9 เมตร
ในฤดูกาล 2015–16 เบกอวิชได้ย้ายมายังเชลซีด้วยค่าตัว 8 ล้านปอนด์ (ประมาณ 424 ล้านบาท) พร้อมสัญญา 4 ปี โดยมาแทนที่ปีเตอร์ เช็ก อดีตผู้รักษาประตูของเชลซีที่อยู่กับสโมสรมาอย่างยาวนานถึง 11 ปี ซึ่งได้ย้ายไปร่วมกับอาร์เซนอล
เบเกอวิช ลงเล่นให้กับเชลซีอย่างเป็นทางการครั้งแรก ในนัดเปิดฤดูกาล 2015–16 เมื่อมีรายชื่อเป็นผู้รักษาประตูสำรอง ที่เชลซีพบกับ สวอนซีซิตี ที่สนามสแตมฟอร์ดบริดจ์ โดยถูกเปลี่ยนตัวลงในนาทีที่ 53 แทนที่ตีโบ กูร์ตัว ผู้รักษาประตูตัวจริงที่ถูกใบแดงไล่ออก เป็นผลให้เชลซีเสียลูกจุดโทษ
แมดเนส (อัลบั้มสลีปปิงวิทไซเรนส์)
แมดเนส  เป็นสตูดิโออัลบั้มเต็มชุดที่ 4 โดยวงดนตรีร็อกชาวอเมริกัน สลีปปิงวิทไซเรนส์ อัลบั้มนี้ออกจำหน่ายเมื่อวันที่ 13 มีนาคม พ.ศ. 2558 โดยค่ายเพลง Epitaph Records เพลงทั้งอัลบั้มโปรดิวซ์โดยวงสลีปปิงวิทไซเรนส์เอง ร่วมด้วยกับ John Feldmann อัลบั้มนี้เป็นผลงานแรกของวงหลังจากที่ได้ออกจากค่ายเพลงไรส์เรเคิดส์ในปี พ.ศ. 2557 และยังเป็นผลงานแรกของวงที่มีมือกีตาร์ นิก มาร์ติน จากวง Cinematic Sunrise มาเข้าร่วมด้วย ซึ่งมาแทนที่ เจสซี ลอว์สัน มือกีตาร์คนเก่าของสลีปปิงวิทไซเรนส์ ซิงเกิลแรกของอัลบั้ม"แมดเนส" คือ "คิกมี" โดยอัลบั้มนี้ยังคงมีความเป็นป็อปร็อกมากขึ้น แต่ยังคงมีแนวโพสต์ฮาร์ดคอร์บ้างในเพลงต่าง ๆ ในอัลบั้ม
คำร้องประพันธ์โดยเคลลิน ควินน์ ทำนองดนตรีประพันธ์โดยสลีปปิงวิทไซเรนส์ ชื่อเพลงทั้งหมดนำมาจากไอทูนส์สโตร์
มิสแกรนด์ไทยแลนด์ 2015
มิสแกรนด์ไทยแลนด์ 2015  เป็นการประกวดมิสแกรนด์ไทยแลนด์ครั้งที่ 3 ซึ่งมีการทำกิจกรรมการเก็บตัวการประกวด ณ จังหวัดชุมพร และมีการประกวดรอบตัดสินในวันที่ 12 พฤษภาคม พ.ศ. 2558 โดยดำเนินงานถ่ายทอดสดโดย ช่อง 7
ปรภัสสร วรสิรินดา ผู้ดำรงตำแหน่งมิสแกรนด์ไทยแลนด์ 2014 จากจังหวัดนครราชสีมา ได้มอบมงกุฎและสายสะพายให้แก่ รัตติกร ขุนโสม จากจังหวัดสงขลา ได้รับตำแหน่งมิสแกรนด์ไทยแลนด์ 2015 และเป็นตัวแทนประเทศไทยเข้าร่วมการประกวดมิสแกรนด์อินเตอร์เนชันแนล 2015 ณ อินดอร์ สเตเดียม หัวหมาก
มาโอะ อิโนอูเอะ
มาโอะ อิโนอูเอะ (; เกิด 9 มกราคม ค.ศ. 1987) เธอเดบิวต์เป็นไอดอล U-15 ในปี 2542 เธอเป็นที่รู้จักในบทอากาเนะ อิมาอิ  จาก Kid war (キッズ・ウォー Kizzu Uo) และในบทสึกูชิ มากิโนะ  นางเอกซีรีส์เรื่อง รักใสหัวใจเกินร้อย (Hana yori dango)
มาโอะ อิโนอูเอะเริ่มเป็นนักแสดงตอนอายุ 5 ปี หลังจากนั้นเธอก็มีละครมากมาย ผู้ชมจำเธอจากซีรีส์เรื่อง "Kids Wars" ที่ออกอากาศตั้งแต่ปี 1999 ถึง 2003
ในปี 2005 มาโอะได้แสดงเป็นนางเอกในมังงะที่นำมาสร้างเป็นซีรีส์ชื่อดัง "Hana yori dango" หรือ "รักใสหัวใจเกินร้อย" กับสมาชิกวงอาราชิ จุน มัตสึโมโตะ, ชุน โอกูริ,โชตะ มัตสึดะ และอาเบะ สึโยชิ เธอได้รับรางวัลนักแสดงหญิงยอดเยี่ยมจาก Television Drama Academy ในปีที่ละครเริ่มออกอากาศ
ในปี 2006 เธอได้แสดงภาพยนตร์เรื่องแรก ชื่อ "Check It Out, Yo!" กับฮายาโตะ อิชิฮาระ ยูตะ ฮิราโอกะ และทาซูกะ เอโมโตะ
ในปี 2007 "Hana yori dango ภาค 2" ได้ออกอากาศและเธอได้เสียงตอบรับที่ดีกว่าภาคแรก ในปีเดียวกันอิโนอูเอะได้ร่วมแสดงกับยูตะ ฮิราโอกะในละครเรื่อง "First Kiss" ความสามารถของเธอจากผลงานก่อนหน้านี้ทำให้เธอได้รับบทตัวเอกเป็นเกอิชาในซีรีส์พิเศษ "Hanaisuka"
ในปี 2008 เธอได้แสดงซีรีส์พิเศษเรื่อง "Anmitsu Hime" ในบทเจ้าหญิง
และเธอยังได้เล่นบทตัวเอกในภาพยนตร์เรื่อง "Hana yori dango Final" ภาพยนตร์เรื่องนี้ได้ประกาศในเดือนสิงหาคม ปี 2007 (เพียงหนึ่งเดือนหลังจากจบซีรีส์) ภาพยนตร์ได้เริ่มฉายในวันที่ 28 กรกฎาคม 2008 และได้เป็นท็อปของบ็อกออฟฟิศญี่ปุ่น และได้เป็นภาพยนตร์อันดับที่ 2 ทำเงินได้เร็วในปี 2008 ภาพยนตร์เรื่องนี้ไม่ได้ประสบความสำเร็จเฉพาะในประเทศญี่ปุ่น ยังประสบความสำเร็จในบางประเทศของเอเชียด้วย มาโอะยังได้ฉายาว่า "นักแสดงหญิง 10 ล้านล้านเยน"
แม้ความนิยมของเธอจะพุ่งสูงขึ้นมาก แต่เธอได้เลิกแสดงซักพักเพื่อจะได้มีสมาธิในการเรียน หลังจากนั้นเธอได้จบการศึกษาจากมหาวิทยาลัยเมจิในเดือนมีนาคมปี 2009 เธอได้กลับมาแสดงภาพยนตร์ที่ดัดแปลงมาจากมังงะ "Boku no Hatsukoi wo Kimi ni Sasagu" หรือ "I Give My First Love to You" เธอได้แสดงร่วมกับมาซากิ โอคาดะ ภาพยนตร์เรื่องนี้เริ่มฉายเดือนตุลาคม 2009
3 ปีหลังจากซีรีส์เรื่องล่าสุดของเธอ เธอได้กลับมาแสดงซีรีส์เรื่อง "Jūi Dolittle " กับชุน โอกูริ และได้ออกอากาศในเดือนตุลาคม 2010 เธอได้แสดงซีรีส์ละครตอนเช้า ครั้งที่ 84 "Ohisama"  เกี่ยวกับผู้หญิงที่อยู่ในระหว่างสงครามโลกครั้งที่ 2 เรื่องนี้ได้วางแผนออกอากาศวันที่ 28 มีนาคม 2011-24 กันยายน 2011 แต่ได้เกิดแผ่นดินไหวและคลื่นสึนามิในโทโฮะกุ พ.ศ. 2554ขึ้น ทำให้ได้ออกอากาศวันที่ 4 เมษายน 2011 และเธอได้รางวัล"นักแสดงหญิงยอดเยี่ยม"ใน The Television Drama Academy Award ครั้งที่ 70
อิโนอูเอะ มาโอะได้รับเลือกเป็นทีมแดงใน the New Year's Eve Singing Contest "Kōhaku Uta Gassen 2011"
ทีมนี้กลายเป็นทีมที่มีผู้หญิงแล้วชนะในรอบ 7 ปี
ด้วยความสามารถอันน่าทึ่งของเธอใน "Oba: Miracle in the Pacific" เธอถูกรับเลือกเป็นดาราในรายการวาไรตี้ "Tsuna Hiichatta!" ออกอากาศปี 2012
และได้เป็นตัวเอกในซีรีส์ซัมเมอร์เรื่อง " Tokkan Tokubetsu Kokuzei Choushukan" กำกับโดย สึนะ ฮิอิชัตตะ ออกอากาศในเดือนกรกฎาคม ปี 2012
เธอได้เล่นภาพยนตร์สงครามเรื่อง "Eien no Zero" ร่วมกับสมาชิก V6 จุนอิจิ โอคาดะ,ฮารุมะ มิอุระ เริ่มถ่ายทำมิถุนายน 2012 และออกอากาศธันวาคม 2013 เรื่องนี้ติดท็อปของบ็อกออฟฟิศญี่ปุ่นอยู่ติดต่อกัน 8 สัปดาห์ และได้รางวัล The Audience Award ที่ the Udine Far East Film Festival
ในมีนาคม 2014 มาโอะได้เป็นตัวเอกในภาพยนตร์เรื่อง "The Snow White Murder Case" กำกับโดยโยชิฮิโระ นากามูระ
และในปี 2015 มาโอะก็ได้แสดงละครไทกะ ชื่อ "Hana Moyu" โดยเธอเล่นเป็น "ฟุมิ"หญิงสาวที่มีชีวิตในช่วงท้ายของยุคเอโดะ มีสามีคนแรกชื่อ เกนซุอิ คุซะคะ แสดงโดยมะซะฮิโระ ฮิกะชิเดะ และสามีคนที่สองชื่อ โมะโตะฮิโกะ คาโตริ แสดงโดยทะคะโอะ โอซาวะ
ผ่านไปหลายปีหลังจากเธอได้เป็นนักแสดงหญิง อิโนอูเอะได้ตัดสินใจเพิ่มอาชีพตนเองและได้เดบิวต์เป็นนักพากย์ เธอได้รับเลือกเป็นคนพากย์เสียง Apple Boy in one franchise of Anpanman Movie เธอฝึกพากษ์เสียงที่บ้านทุกวัน ภาพยนตร์เรื่องนี้ได้เข้าโรงในเดือนกรกฎาคม 2014
มาโอะ อิโนอูเอะได้เปิดเผยในรายการหนึ่งว่า แม่ของเธอกระตุ้นให้เธอร่วมการแสดงเพื่อเรียนรู้ตั้งแต่อายุ 4 ปี เธอยังเรียนดนตรีและศิลปะด้วย การแสดงไม่ใช่สิ่งที่เธอสนใจมากที่สุดแต่หลังจากเธอได้จดหมายจากแฟนคลับคนแรก เธอจึงตัดสินใจที่จะแสดงต่อไป และตั้งใจเรียนอีกด้วย เธอตัดสินใจที่จะพัฒนาฝีมือการแสดงด้วยการจบการศึกษามหาวิทยาลัยในญี่ปุ่น
ปี 2005 เธอสามารถสอบเข้ามหาวิทยาลัยเมจิได้ และจบการศึกษาเดือนมีนาคม 2009
เมื่อยังเด็กงานอดิเรกของเธอคือ แบดมินตันบาสเกตบอลเต้นแบบญี่ปุ่น ฟังเพลง และวาดภาพสีน้ำมัน. ตอนนี้งานอดิเรกหลักๆของเธอคือ ฟังเพลง วาดรูป และถ่ายภาพ การวาดรูปของเธอส่วนใหญ่จะเกี่ยวกับธรรมชาติและสุนัขของเธอ เธอชอบที่จะเล่นกอล์ฟในเวลาว่างและเธอรักสัตว์ เธอมีสุนัขพันธุ์บอสตันเทร์เรียร์ชื่อว่า "ฮัก (Hug)"
เธอเคยบอกว่า ถ้าเธอไม่ได้เป็นนักแสดง เธอจะไปเป็นสัตวแพทย์ และเธอก็เป็นแฟนคลับดิสนีย์แลนด์ตัวจริงอีกด้วย
คอรีย์ เทย์เลอร์
คอรีย์ ทอดด์ เทย์เลอร์ ( , เกิด 8 ธันวาคม ค.ศ. 1973) เป็นนักร้อง, นักดนตรีและนักแต่งเพลง ชาวอเมริกัน ผู้มีบทบาทสำคัญและเป็นที่รู้จักในฐานะนักร้องนำของวงสลิปน็อตและวงสโตนซาวร์
เทย์เลอร์ ได้เข้าร่วมวงสลิปน็อต ในปี ค.ศ. 1997 โดยเข้ามาแทนที่ อันเดอส์ โคลเซฟนี ซึ่งเป็นนักร้องนำคนแรกของวง และมีผลงานสตูดิโออัลบั้มร่วมกับทางวง 5 ชุด นอกจากนี้เทย์เลอร์ ยังเป็นผู้ก่อตั้งวงดนตรีแนวออลเทอร์นาทิฟเมทัลอย่างวงสโตนซาวร์ โดยมีผลงานสตูดิโออัลบั้มร่วมกับวงสโตนซาวร์ 5 ชุด
นอกจากเทย์เลอร์จะเป็นนักร้องนำให้กับวงสลิปน็อตและสโตนซาวร์แล้ว เขายังได้ทำงานเพลงร่วมกับวงดนตรีอื่นๆ เช่น แอนแทรกซ์, คอร์น, ดิสเทิร์บ และโซลฟลาย ในโอกาสต่างๆ
ด้านอาชีพดนตรี.
สลิปน็อต.
ในเมือง ดิมอยน์ รัฐไอโอวา Joey Jordison, Shawn Crahan, และ Mick Thomson ได้ชวนคอรีย์ที่จะเข้าร่วมวงสลิปน็อต ซึ่งเขาตกลงที่จะเป็นส่วนหนึ่งในของการฝึกซ้อมของพวกเขา, และก็ได้เป็นนักร้องของวง. สมาชิกทั้งเก้าของสลิปน็อต คอรีย์เข้าร่วมวงเป็นลำดับที่หก. ขณะทำการแสดงกับวงสลิปน็อต เขาเป็นที่รู้จักกันในนาม "หมายเลขแปด", การที่วงเรียงลำดับเลขสำหรับสมาชิกตั้งแต่ 0-8 ตามการเรียงของ Shawn Crahan คอรีย์ ได้หมายเลขแปด เพราะมันเป็นสัญลักษณ์อินฟินิตี้.
อิฟยูเวอร์อะมูฟวี, ดิสวูล์ดบียัวร์ซาวด์แทร็ก
อิฟยูเวอร์อะมูฟวี, ดิสวูล์ดบียัวร์ซาวด์แทร็ก  เป็นอีพีแนวอคูสติกของวงดนตรีโพสต์ฮาร์ดคอร์ชาวอเมริกัน สลีปปิงวิทไซเรนส์ ออกจำหน่ายเมื่อวันที่ 26 มิถุนายน พ.ศ. 2555 ผ่านค่ายเพลงไรส์เรเคิดส์ เปิดตัวในชาร์ตบิลบอร์ดท็อป 200 ด้วยอันดับที่ 17 ด้วยยอดจำหน่าย 17,486 ชุด ภายในสัปดาห์แรก อีพีนี้มีเพลงในเวอร์ชันอคูสติก ได้แก่ เพลง "อิฟแอมเจมส์ ดีน, เดนยูร์ออเดรย์ เฮปเบิร์น" และเพลง "วิทเอียส์ทูซีแอนด์อายส์ทูเฮียร์" ทั้งสองเพลงอยู่ในอัลบั้ม"วิทเอียส์ทูซีแอนด์อายส์ทูเฮียร์" รวมทั้งมีเพลงที่ทำการประพันธ์และบันทึกใหม่จำนวน 3 เพลง และมีมิวสิกวีดิโอของเพลง "โรเจอร์แรบบิต" ซึ่งออกเผยแพร่ในวันที่ 10 ตุลาคม พ.ศ. 2555 ผ่านเอ็มทีวียู
คำร้องทั้งหมดประพันธ์โดยเคลลิน ควินน์ และเจสซี ลอว์สัน นอกเหนือจากนี้จะระบุไว้ ทำนองดนตรีประพันธ์โดยสลีปปิงวิทไซเรนส์
เอมิเรตบูฆอรอ
เอมิเรตบูฆอรอ (; , ) หรือ เอมิเรตบูคารา  เป็นรัฐที่อยู่ในเอเชียกลาง บริเวณทรานส์ออกเซียนา (พื้นที่ระหว่างแม่น้ำอามูดาร์ยากับแม่น้ำซีร์ดาร์ยา) สถาปนาโดยชาห์ มูราด ในปี ค.ศ. 1785 หลังพระองค์ทรงพิชิตดินแดนต่าง ๆ และขึ้นปกครองอาณาจักรข่านบูฆอรอ ปี ค.ศ. 1868 รัฐเอมิเรตพ่ายแพ้ในสงครามกับจักรวรรดิรัสเซีย เสียดินแดนไปมากมาย รวมทั้งเมืองสำคัญอย่างซามาร์กันต์ ห้าปีต่อมา เอมิเรตบูฆอรอก็กลายเป็นรัฐในอารักขาของรัสเซีย หลังจักรวรรดิรัสเซียถูกพิชิตโดยกองทัพบอลเชวิก รัฐเอมิเรตก็ถูกพิชิตไปด้วย และกลายเป็นสาธารณรัฐประชาชนโซเวียตบูฆอรอ ในปี ค.ศ. 1920
เบรคคิงเบนจามิน
วิซ คาลิฟา
คาเมรอน ญีบรีล โทมัซ ( เกิด 8 กันยายน ค.ศ. 1987) รู้จักกันในชื่อ วิซ คาลิฟา  เป็นแร็ปเปอร์ชาวอเมริกัน เขาออกสตูดิโออัลบั้มแรก "โชว์แอนด์พรูฟ" ใน ค.ศ. 2006 และเซ็นสัญญาสังกัดวอร์เนอร์บราเธอร์สเรเคิดส์ ใน ค.ศ. 2007 ซิงเกิล "เซย์เย" ได้อิทธิพลจากยูโรแดนซ์ ถูกเปิดในวิทยุในเมือง ติดชาร์ตริธมิกท็อป 40 และฮอตแร็ปแทร็กส์ ใน ค.ศ. 2008
คาลิฟาแยกตัวจากสังกัดวอร์เนอร์บราเธอร์ส และออกสตูดิโออัลบั้มที่สอง "ดีลออร์โนดีล" เมื่อเดือนพฤศจิกายน ค.ศ. 2009 เขาออกมิกซ์เทปชื่อ "คัชแอนด์ออเรนจ์จูซ" ให้ดาวน์โหลดฟรีในเดือนเมษายน ค.ศ. 2010 จากนั้นเขาเซ็นสัญญาสังกัดแอตแลนติกเรเคิดส์. เขาเป็นที่รู้จักดีจากซิงเกิลเปิดตัวในสังกัดแอตแลนติก "แบล็กแอนด์เยลโลว์" ขึ้นอันดับหนึ่งบนบิลบอร์ดฮอต 100 อัลบั้มที่ออกกับสังกัดนี้อัลบั้มแรกคือ "โรลลิงเพเปอส์" ออกจำหน่ายในวันที่ 29 มีนาคม ค.ศ. 2011 อัลบั้มต่อมาคือ "O.N.I.F.C." เมื่อ 4 ธันวาคม ค.ศ. 2012 มีซิงเกิล "เวิร์กฮาร์ดเพลย์ฮาร์ด" และ "รีเมมเบอร์ยู" วิซออกอัลบั้มที่สี่ "แบล็กฮอลลิวูด" เมื่อวันที่ 18 สิงหาคม ค.ศ. 2014 มีซิงเกิลนำคือ "วีเด็มบอยซ์"
สโมสรฟุตบอลฟอลเคิร์ก
สโมสรฟุตบอลฟอลเคิร์ก  เป็นสโมสรฟุตบอลอาชีพแห่งหนึ่ง ตั้งอยู่ในเมืองฟอลเคิร์ก ประเทศสกอตแลนด์ สโมสรนี้ก่อตั้งขึ้นเมื่อ พ.ศ. 2419 และเล่นอยู่ในลีกสกอตแลนด์แชมเปียนชิปซึ่งเป็นสมาชิกของฟุตบอลลีกอาชีพสกอตแลนด์
การรวมแชมป์
การรวมแชมป์  เป็นการรวมเข็มขัดมวยปล้ำอาชีพตั้งแต่สองเส้นขึ้นไปเป็นเข็มขัดเส้นเดียว
ในมวยปล้ำอาชีพ การปล้ำอาจรวมกันเพื่อเพิ่มความชอบธรรมและศักดิ์ศรีให้กับเข็มขัดแชมป์บางเส้น ในการปล้ำแบบ แชมป์ชนแชมป์ สิ่งใดสิ่งหนึ่งจากสามสิ่งจะเกิดขึ้น:
โต๊ะอุ่นขา
สโมสรฟุตบอลฟัลเคิร์ก
แอสมีร์ เบโกวิช
ชุง โองูริ
ชุน โอกูริ (ญี่ปุ่น: 小栗 旬; โรมาจิ: "Oguri Shun"; เกิด 26 ธันวาคม ค.ศ. 1982) เป็นนักแสดงชายชาวญี่ปุ่น และผู้กำกับภาพยนตร์ พ่อของเขาเป็นผู้กำกับชื่อ "เท็ตสึยะ โอกูริ" และพี่ชายเป็นนักแสดงชื่อ "เรียว" เขาแต่งงานกับนักแสดงนางแบบหญิง ยู ยามาดะ ในวันที่ 14 มีนาคม 2012 ลูกคนแรกเกิดในปี 2014
ชุง โองูริเริ่มเป็นนักแสดงตอนอายุ 12 ปี
โองูริเดบิวต์ในบทเด็กที่ถูกรังแกและทารุณกรรมชื่อ โนโบรุ โยชิกาวะ ในซีรีส์เรื่อง "Great Teacher Onizuka" ปี 1998 การแสดงของเขาน่าสนใจมากทำให้เขาได้รับบทที่ใหญ่ขึ้นในปี 2000 เขาได้บทคนหูหนวกในซีรีส์เรื่อง "Summer Snow"
2 ปีถัดมา เขาได้แสดงซีรีส์เรื่อง "Gokusen" หรือ "ครูสาวยากูซ่า" ในบทเด็กอันธพาล ต่างจากบทเด็กถูกรังแกในเรื่อง "Great Teacher Onizuka"
ในปี 2005 เขาได้รับบทรูอิ ฮานาซาวะ ในซีรีส์เรื่อง "รักใสใสหัวใจเกินร้อย" หรือ "Hana yori dango"
เป็นอีกครั้งที่เขาได้แสดงร่วมกับ จุง มัตสึโมโตะ
เขากับพี่ชาย "เรียว" ได้พากษ์เสียงร่วมกันในภาพยนตร์อนิเมะ："Fullmetal Alchemist the Movie: Conqueror of Shamballa".
เขาได้เป็นพระเอกครั้งแรก ในบท ชินอิจิ คุโด้ ซีรีส์เรื่อง "ยอดนักสืบจิ๋วโคนัน" ในปี 2006
โองูริเป็นผู้กำกับด้วย. การกำกับครั้งแรกของเขาคือ คณะตลก ในปี 2009. แต่เรื่องที่เขากำกับหนังครั้งแรกคือ "Surely Someday" เข้าโรงทั่วประเทศญี่ปุ่นวันที่ 17 กรกฎาคม 2010
โองูริเชิญนักแสดงที่เป็นเพื่อนที่ดีของเขามาแสดงในภาพยนตร์ เช่น เคซูเกะ โคอิเดะในบทตัวเอก นักแสดงหญิงมาโอะ อิโนอูเอะ และอายะ อูเอโตะก็ได้เป็นแขกรับเชิญในเรื่อง และโองูริก็ได้เป็นแขกรับเชิญเหมือนกัน
คริส นีคอลล์
เฉิน ฉฺยง
เฉิน ฉฺยง (; 5 กันยายน ค.ศ. 1981 –) เป็นนักกีฬาวอลเลย์บอลชายทีมชาติจีน ในตำแหน่งตัวตีด้านนอก
เขาเริ่มเล่นวอลเลย์บอลอาชีพ ในปี ค.ศ. 1998 ในสโมสรมหาวิทยาลัยการกีฬาเซี่ยงไฮ้
เมื่อปี ค.ศ. 1999 เขาได้รับเลือกให้เป็นตัวแทนทีมจีนเข้าร่วมการแข่งรายการวอลเลย์บอลเยาวชนชายชิงแชมป์เอเชีย 2000 ตั้งแต่ปี ค.ศ 2001 เขาติดทีมชาติชุดใหญ่และรับหน้าที่เป็นหัวหน้าทีม
กัว เผิง
กัว เผิง (; 1 กรกฎาคม ค.ศ. 1982 –) เป็นนักกีฬาวอลเลย์บอลชายทีมชาติจีน ในตำแหน่งตัวบล็อกกลาง
คลื่นฟ้า
คือ เทคนิคการส่งคลื่นวิทยุข้ามแนวขอบฟ้าของโลก โดยอาศัยคุณสมบัติการสะท้อนคลื่นวิทยุบางย่านความถี่ของบรรยากาศชั้นไอโอโนสเฟียร์
โดยปกติ การสื่อสารวิทยุระหว่างสถานีที่อยู่ห่างไกลกันมากๆ จะมีอุปสรรคจากความโค้งของผิวโลก ทำให้สถานีส่งไม่สามารถส่งคลื่นไปยังสถานีรับได้ในแนวตรง,
แต่ด้วยคุณสมบัติของบรรยากาศโลกชั้นไอโอโนสเฟียร์ ที่อากาศแตกตัวเป็นประจุไฟฟ้า ซึ่งสะท้อนคลื่นวิทยุบางย่านความถี่
ทำให้สามารถทำการส่งคลื่นวิทยุไปยังสถานีรับที่ไกลเลยเส้นขอบฟ้า ข้ามประเทศหรือข้ามทวีปได้ โดยอาศัยการสะท้อนจากบรรยากาศชั้นนี้แทน
การส่งวิทยุด้วยคลื่นฟ้า จะใช้ได้ดีในช่วงความถี่วิทยุคลื่นสั้น (3 - 30 MHz)
จึงนิยมใช้ในสถานีวิทยุคลื่นสั้นทางไกล และใช้ในวงการวิทยุสมัครเล่น, ส่วนวิทยุคลื่นกลาง (300 KHz - 3 MHz)
สามารถใช้การส่งผ่านคลื่นฟ้าได้เช่นกัน แต่ทำได้เฉพาะในสภาพบรรยากาศเวลากลางคืนเท่านั้น
แปน โสวัณ
แปน โสวัณณ์ (Pen Sovan; ภาษาเขมร: ប៉ែន សុវណ្ណ; 15 เมษายน พ.ศ. 2479 - 29 ตุลาคม พ.ศ. 2559) เกิดที่จังหวัดตาแก้ว ประเทศกัมพูชา เป็นนายกรัฐมนตรีคนแรกของสาธารณรัฐประชาชนกัมพูชา โดยดำรงตำแหน่งระหว่าง 27 มิถุนายน พ.ศ. 2524 จนถึง 5 ธันวาคม พ.ศ. 2524 และเป็นเลขาธิการทั่วไปของพรรคปฏิวัติประชาชนกัมพูชาตั้งแต่ พ.ศ. 2522 จนถึง 5 ธันวาคม พ.ศ. 2524 โสวัณณ์เคยเป็นสมาชิกพรรคฝ่ายค้านคือพรรคกู้ชาติกัมพูชา
โสวัณณ์เกิดในครอบครัวชาวเวียดนามในตาแก้ว เขาเข้าร่วมกับเขมรอิสระเมื่อ พ.ศ. 2492 ขณะที่มีอายุประมาณ 13 ปี และเข้าร่วมต่อสู้ขับไล่ฝรั่งเศสสองปีต่อมา โสวัณณ์เข้าร่วมกับพรรคคอมมิวนิสต์อินโดจีน ซึ่งทำให้เขาพบกับตา มกเป็นครั้งแรก โสวัณณ์สนับสนุนเขมรแดงต่อต้านรัฐบาลสาธารณรัฐเขมรระหว่าง พ.ศ. 2513 – 2516 ในสงครามกลางเมืองกัมพูชา และทำงานร่วมกับจัน ซีและเขียว ธิริทธ์ ต่อมาได้ลี้ภัยไปยังฮานอยระหว่าง พ.ศ. 2516 – 2522
โสวัณณ์เป็นผู้ร่วมก่อตั้งแนวร่วมสามัคคีประชาชาติกู้ชาติกัมพูชาเมื่อ 25 พฤศจิกายน พ.ศ. 2521 และเป็นเลขาธิการทั่วไปของพรรคปฏิวัติประชาชนกัมพูชาระหว่าง 5 มกราคม พ.ศ. 2522 จนถึง 1 ธันวาคม พ.ศ. 2524 โดยเฮง สัมรินได้มาดำรงตำแหน่งแทนตามคำสั่งของทางเวียดนาม เขาถูกจับกุมเมื่อ 2 ธันวาคม พ.ศ. 2524 จากการที่เขาขัดแย้งกับเล ดึ๊ก เถาะ ประธานที่ปรึกษาชาวเวียดนามของแนวร่วมประชาชาติกู้ชาติกัมพูชาและพรรคปฏิวัติประชาชนกัมพูชา เขาถูกปล่อยตัวออกจากคุกในเวียดนามเมื่อ 25 มกราคม พ.ศ. 2535 โสวัณณ์ได้กล่าวถึงความเจ็บปวดในการถูกคุมขังว่า เป็นเพราะเขาต้องการสร้างกองทัพขึ้นและเวียดนามไม่เห็นด้วยและเล ดึ๊ก เถาะได้ไปกล่าวฟ้องต่อสหภาพโซเวียต
เอก ยิ อึน
เอก ยิ อึน (Ek Yi Oun) เกิดเมื่อ พ.ศ. 2453 เป็นนักการเมืองกัมพูชาที่สังกัดพรรคสังคม และได้ดำรงตำแหน่งนายกรัฐมนตรีกัมพูชาระหว่างวันที่ 11 มกราคม พ.ศ. 2501 จนถึง 17 มกราคม พ.ศ. 2501 หลังจากที่ซิม วาร์ออกจากตำแหน่งเพราะปัญหาทางเศรษฐกิจ เขาดำรงตำแหน่งได้เพียง 6 วันเท่านั้น ผู้ดำรงต่อจากเขาคือเพ็ญ โนต ไม่ปรากฏว่าเขาเสียชีวิตเมื่อใด
อาร์เซอุส
กิตติพัฒน์ สมานตระกูลชัย (ชื่อเล่น: บิว) เกิด 20 สิงหาคม 2536 เป็นนักแสดงวัยรุ่น โดยเริ่มมีการแสดงเรื่องแรกคือ มึงกู เพื่อนกันจนวันตาย ในบท อาร์ม แต่ยังไม่ค่อยเป็นที่รู้จัก จนมาแสดง ม.6/5 ปากหมาท้าผี ในบท บิว ทำให้มีชื่อเสียงตั้งแต่ตอนนั้นมา
จักรวรรดิข่านอิล
จักรวรรดิข่านอิล (; , "Ilkhanan"; มองโกเลีย: Хүлэгийн улс, "ดินแดนของฮูเลกู" (Hulagu-yn Ulus)) เป็นรัฐที่แตกมาจากจักรวรรดิมองโกล ครอบคลุมพื้นที่ในตะวันออกกลาง บริเวณประเทศอิหร่านในปัจจุบันเป็นส่วนใหญ่ คำว่า "อิลข่าน" มาจากนามที่กุบไลข่านประทานให้แก่ฮูเลกู ข่าน ผู้ปกครองคนแรก
จุดเริ่มต้นของจักรวรรดิข่านอิลมีมาตั้งแต่ศตวรรษที่ 13 เมื่อเจงกีส ข่าน รบชนะจักรวรรดิควาเรซม์ และพิชิตดินแดนในเอเชียกลางและตะวันออกกลาง ล่วงมาจนถึงฮูเลกู ข่าน พระนัดดา (หลาน) ของเจงกีส ข่าน เมื่อเขารบชนะราชวงศ์อับบาซียะฮ์ที่ครองกรุงแบกแดด ฮูเลกูก็ขยายอำนาจไปในปาเลสไตน์ ก่อนจะพ่ายให้กับชาวแมมลุกในยุทธการที่เอนจาลูต หลังมองเกอ ข่านสวรรคต จักรวรรดิมองโกลก็เกิดสงครามกลางเมือง และแตกออกเป็นหลายอาณาจักร ในปี ค.ศ. 1335 เมื่อผู้ปกครองคนสุดท้าย อะบู ซาอิด สวรรคต จักรวรรดิข่านอิลก็ระส่ำระส่ายและล่มสลายลงในที่สุด
ยฺหวี ต้าเหว่ย์
ยฺหวี ต้าเหว่ย์ (; 21 มิถุนายน ค.ศ. 1984 –) เป็นนักกีฬาวอลเลย์บอลชายทีมชาติจีน ในตำแหน่งตัวตีด้านนอก ให้แก่สโมสรชานตง
เขาเริ่มเล่นวอลเลย์บอลอาชีพ ในปี ค.ศ. 2000 ในสโมสรวอลเลย์บอลชิงเต่า หลังจากสามปีเขาได้ย้ายไปเล่นสโมสรชานตงซึ่งมีส่วนร่วมในการแข่งขันสโมสรวอลเลย์บอลที่สูงที่สุดในประเทศจีน
เมื่อปี ค.ศ. 2004 เขาได้รับเลือกให้เป็นตัวแทนทีมจีนเข้าร่วมการแข่งรายการวอลเลย์บอลเยาวชนชายชิงแชมป์เอเชีย 2004 และในปี ค.ศ. 2005 เขาติดทีมชาติชุดใหญ่
เขาได้ร่วมการแข่งขันรายการวอลเลย์บอลเวิลด์ลีก 5 ครั้ง (2006, 2007, 2008, 2009 และ 2010)
ยู ยามาดะ
ยู ยามาดะ (; เกิด 5 กรกฎาคม ค.ศ. 1984) เป็นนางแบบ นักแสดงหญิง นักร้องชาวญี่ปุ่น เธอเป็นที่รู้จักจากงานนางแบบกับนิตยสาร "CanCam" น้องชายของเธอชื่อ ชินตาโร ยามาดะ เป็นนักแสดงเช่นเดียวกัน
ยามาดะจบการศึกษาจากโรงเรียนนักแสดงโอกินาวะ (Okinawa Actors School)
ยามาดะได้แต่งงานกับนักแสดงญี่ปุ่นชื่อ ชุง โองูริ โดยแต่งงานรอบแรกที่โอกินาว่าในเดือนตุลาคมปี พ.ศ. 2555 บ้านเกิดของยามาดะ
รอบที่สองจัดที่โรงแรมโฟร์ ซีซันส์ รีสอร์ตที่ฮาวายในวันที่ 14 มีนาคม พ.ศ. 2556
และลูกคนแรกเกิดในปี พ.ศ. 2557
โดมินิก โซลันเก
การล้อมเมืองโคลเชสเตอร์
อาร์เธอร์ เคเพลล์ บารอนเคเพลล์แห่งแฮดแฮมที่ 1
ยุทธการเซนต์เฟกันส์
ยุทธนาวีที่ทราฟัลการ์
ยุทธการดันบาร์ (ค.ศ. 1650)
ยุทธการนิวบรีครั้งที่ 1
เจคอป แอสต์ลีย์ บารอนแอสต์ลีย์แห่งเรดดิงที่ 1
ยุทธการนิวบรีครั้งที่ 2
ยุทธการเบรนท์ฟอร์ด (ค.ศ. 1642)
ยุทธการแบรดด็อคดาวน์
ราล์ฟ ฮอพตัน บารอนฮอพตันที่ 1
ยุทธการที่มาร์สตันมอร์
แผ่นดินไหวในประเทศเนปาล เมษายน พ.ศ. 2558